CELEX: 62011CJ0355
Language: sk
Date: 2012-06-14 00:00:00
Title: Rozsudok Súdneho dvora (šiesta komora) zo 14. júna 2012.#G. Brouwer proti Staatssecretaris van Economische Zaken, Landbouw en Innovatie.#Smernica 91/629/EHS – Minimálne normy na ochranu teliat – Nariadenie (ES) č. 1782/2003 – Spoločné pravidlá režimov priamej podpory v rámci spoločnej poľnohospodárskej politiky – Vnútroštátna právna úprava preberajúca smernicu 91/629/EHS, ktorá stanovuje, že normatívne požiadavky v oblasti hospodárenia sa vzťahujú najmä na teľatá chované uzatvorene v rámci družstva vyrábajúceho mlieko.#Vec C-355/11.

Rozsudok Súdneho dvora (šiesta komora) zo 14. júna 2012 – Brouwer
      (vec C-355/11)
      „Smernica 91/629/EHS – Minimálne normy na ochranu teliat – Nariadenie (ES) č. 1782/2003 – Spoločné pravidlá režimov priamej podpory v rámci spoločnej poľnohospodárskej politiky – Vnútroštátna právna úprava preberajúca smernicu 91/629/EHS, ktorá stanovuje, že normatívne požiadavky v oblasti hospodárenia
         sa vzťahujú najmä na teľatá chované uzatvorene v rámci družstva vyrábajúceho mlieko“
      
      1.                     Právo Európskej únie – Výklad – Texty vo viacerých jazykoch – Jednotný výklad – Zohľadnenie rôznych jazykových verzií – Smernica
            91/629 – Pojmy „chov“ a „výkrm“ (smernica Rady 91/629, články 1 a 4) (pozri body 36 – 39)
      2.                     Právo Európskej únie – Výklad – Texty vo viacerých jazykoch – Jednotný výklad – Rozdielnosti medzi rôznymi jazykovými verziami
            – Všeobecná štruktúra a cieľ dotknutých pravidiel ako základ výkladu – Smernica 91/629 (smernica Rady 91/629, článok 1) (pozri
            body 40 – 42)
      3.                     Poľnohospodárstvo – Aproximácia právnych predpisov – Minimálne normy na ochranu teliat – Smernica 91/629 – Pôsobnosť – Teľatá
            chované a uzatvorené v rámci družstva vyrábajúceho mlieko na poľnohospodárske účely – Zahrnutie (smernica Rady 91/629, články 1
            a 4) (pozri body 44 – 46 a výrok)
      Predmet
      
         
               Návrh na začatie prejudiciálneho konania – College van Beroep voor het Bedrijfsleven – Výklad smernice Rady 91/629/EHS z 19. novembra
                  1991, ktorou sa stanovujú minimálne normy na ochranu teliat (Ú. v. ES L 340, s. 28; Mim. vyd. 03/012, s. 144) a článkov 4
                  a 6 nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory
                  v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa
                  menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES)
                  č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (Ú. v. EÚ L 270, s. 1; Mim. vyd.
                  03/040, s. 269) – Vnútroštátna právna úprava preberajúca smernicu, ktorá stanovuje, že normatívne požiadavky v oblasti hospodárenia
                  sa vzťahujú nielen na teľatá určené na chov a na mäso, ale aj na teľatá určené na chov na mlieko
               
            Výrok
      Smernica Rady 91/629/EHS z 19. novembra 1991, ktorou sa stanovujú minimálne normy na ochranu teliat, zmenenú a doplnenú nariadením
         Rady (ES) č. 806/2003 zo 14. apríla 2003, sa má vykladať v tom zmysle, že požiadavka stanovená v článku 4 tejto smernice,
         podľa ktorej musia podmienky pre chovné teľatá spĺňať všeobecné ustanovenia stanovené v prílohe uvedenej smernice, pričom
         bod 8 tejto prílohy až na výnimky zakazuje uväzovanie teliat, sa vzťahuje na teľatá, ktoré poľnohospodár chová na poľnohospodárske
         účely v rámci družstva vyrábajúceho mlieko.